
Parlamentul României

Camera Deputaţilor

COMISIA PENTRU ȘTIINȚĂ ȘI TEHNOLOGIE
	

	
	
	


București, 21 septembrie 2021
            Nr. 4c-24/150
  AVIZ
asupra  proiectului de lege pentru aprobarea Ordonanței de urgență a Guvernului nr.99/2021 privind modificarea unor acte normative din domeniul învățământului, precum și pentru modificarea și completarea Legii nr.55/2020 privind unele măsuri pentru prevenirea și combaterea efectelor pandemiei de COVID-19
În conformitate cu prevederile art.95 din Regulamentul Camerei Deputaţilor, republicat, Comisia pentru știință și tehnologie a fost sesizată, spre dezbatere şi avizare, cu proiectul de lege pentru aprobarea Ordonanței de urgență a Guvernului nr.99/2021 privind modificarea unor acte normative din domeniul învățământului, precum și pentru modificarea și completarea Legii nr.55/2020 privind unele măsuri pentru prevenirea și combaterea efectelor pandemiei de COVID-19, trimis cu adresa nr. P.L.x. 327 din 14 septembrie 2021 şi înregistrată cu nr. 4c-24/150 din 14 septembrie 2021.
Conform dispoziţiilor art.75 din Constituţia României, republicată şi ale art. 92 din Regulamentul Camerei Deputaţilor, republicat, Camera Deputaţilor este primă Cameră sesizată. 

Potrivit prevederilor art.62 din Regulamentul Camerei Deputaţilor, Comisia a dezbătut inițiativa legislativă menționată mai sus în şedinţa din 21 septembrie 2021.
Proiectul de lege are ca obiect de reglementare  instituirea unor măsuri de prevenire a îmbolnăvirilor cu SARS-CoV-2, în instituţiile de învăţământ superior, în scopul asigurării dreptului la învăţătură şi a dreptului la sănătate pentru studenţi şi personalul din sistemul naţional de învăţământ. În funcţie de situaţia epidemiologică şi de specificul fiecărei instituţii de învăţământ superior, în anul universitar 2021-2022, în baza autonomiei universitare, cu asumarea răspunerii publice şi cu respectarea calităţii actului didactic, modalitatea de desfăşurare a activităţii didactice presupune prezenţa fizică a studenţilor şi se va stabili prin hotărâre a Senatului universitar, cu respectarea măsurilor stabilite prin ordinul comun al Ministerului Sănătăţii şi Ministerului Educaţiei şi Cercetării şi a reglementărilor generale şi sectoriale din Uniunea Europeană privind minimul orelor de practică. În situaţia limitării sau suspendării activităţilor didactice pentru realizarea cărora se impune prezenta fizică a studenţilor, desfăşurarea activităţilor prevăzute la art.287 alin.(2) din Legea educaţiei naţionale nr.1/2011, aferente anului universitar 2021-2022, a examenelor de finalizare a studiilor de licenţă, de masterat sau a programelor de studii postuniversitare, susţinerea tezelor de doctorat, susţinerea tezelor de abilitare pentru anul universitar 2021-2022, se vor putea realiza şi prin intermediul tehnologiei asistate de calculator şi a internetului, pentru formele de organizare a programelor de studii cu frecvenţă redusă şi la distanţă. Participarea studenţilor şi doctoranzilor la activităţile de predare, învăţare, cercetare, aplicaţii practice realizate prin intermediul tehnologiei şi a internetului, precum şi la examenele prevăzute la art.143 şi 144 din Legea nr.1/2011, se va realiza potrivit metodologiilor proprii, aprobate de instituţiile de învăţământ superior. De asemenea, este necesară organizarea de concursuri pentru ocuparea posturilor vacante din învăţământul preuniversitar şi superior de stat. Se vor prelungi mandatele actualilor membri ai Consiliului ARACIS, până la finalizarea procesului de evaluare a studiilor universitare de doctorat, dar nu mai târziu de 31 decembrie 2021.
 Membrii Comisiei au examinat inițiativa legislativă supusă avizării, expunerea de motive și avizul favorabil al Consiliului Legislativ nr.734/10.09.2021. 

În urma dezbaterilor s-a hotărât, cu majoritate de voturi, avizarea favorabilă a proiectului de lege, în forma transmisă Comisiei pentru știință și tehnologie de către Biroul Permanent.
                          PREŞEDINTE,                                                    SECRETAR,

                 Dragoș Gabriel ZISOPOL                                   Radu Tudor CIORNEI
Consilier parlamentar Alexandra Mușat

